**Szövegalkotás és szövegértés MAO1202**

**Tantárgyi tematika és félévi követelményrendszer**

**Féléves tematika:**

1. hét: Bevezető előadás: Az elektronikus eszközök hatása a gyermekek nyelvi- és beszédfejlődésére
2. hét: A szövegértési, szövegalkotási kompetencia
3. hét: A mentális lexikon működése
4. hét: A beszédprodukció fajtái, modelljei
5. hét: A beszédfeldolgozás folyamata
6. hét: A lényegkiemelő képesség fejlesztése
7. hét: Az írott szövegek értelmezése
8. hét: Szövegértési feladatok az Anyanyelvi kompetenciafejlesztő munkafüzetekből
9. hét: Saját szövegalkotási feladatok csoport előtti bemutatása
10. hét: Szövegértési feladatok hallott szövegek feldolgozása alapján, meseterápiás módszerekkel
11. hét: Szövegértési feladatok hallott szövegek feldolgozása alapján, biblioterápiás módszerekkel
12. hét: Szövegértési feladatok hallott szövegek feldolgozása alapján, drámapedagógiai módszerekkel
13. hét: Komplex szövegértési feladatok készítése, csoport előtti bemutatása
14. hét: A félév lezárása, értékelés

**A foglalkozásokon történő részvétel:**

A gyakorlati foglalkozásokon kötelező a részvétel. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy.

**Az értékelés módja, ütemezése****:**

1. Egy szövegalkotási feladat leadása és bemutatása a félév közepén. Téma: kedvenc könyv vagy kedvenc film összefoglalása (/ajánlója) min. 1, max. 2 A/4-es oldal terjedelemben (12-es betűméret, Times New Roman betűtípus, 1,5-es sortávolság, sorkizárt).
2. Egy komplex szövegértési feladat önálló elkészítése (választható korosztály számára).

**A félévközi ellenőrzések követelményei:**

A tantárgy jellege folyamatos óralátogatást feltételez. Követelmény az előadásokon történő jegyzetelés. A két beadandó dolgozat közül az egyik el nem készítése vagy sikertelensége elégtelen gyakorlati jegyet von maga után.

**Az érdemjegy kialakításának módja:**

A félév végi gyakorlati jegyet a két beadandó házi dolgozat érdemjegyeinek számtani átlaga határozza meg. Elégtelen gyakorlati jegy javítása a Tanulmányi és vizsgaszabályzat szerint lehetséges.

Nyíregyháza, 2019. február 4.

**Dr. Schéder Veronika PhD**

főiskolai docens